โทโฮโปรเจกต์

ตัวอย่างภาพเกมในโทโฮโยโยมุ
โทโฮโปรเจกต์ หรือ โทโฮ (Tōhō Project) เป็นชื่อเกมแนวชูตเอ็มอัป สร้างขึ้นโดย Zun Soft หรือ ชางไฮอลิสเก็นกาคุดัน (上海アリス幻樂団) ปัจจุบันมีชื่อเสียงและมีผู้ติดตามเป็นจำนวนมากในประเทศญี่ปุ่น ลักษณะเด่นของเกมในตระกูลโทโฮคือความยากในการหลบลูกกระสุน กำแพงกระสุนที่สวยงาม และตัวละครจำนวนมากซึ่งมีความน่ารักและเสน่ห์ที่เป็นเอกลักษณ์
ผู้ติดตามโทโฮโปรเจกต์ได้สร้างผลงานต่าง ๆ ออกมาเป็นจำนวนมาก ไม่ว่าจะเป็นโดจินชิ นิยาย ดนตรีประกอบเกมที่เรียบเรียงใหม่ เกมเลียนแบบ หรือเกมแนวอื่นที่ใช้ตัวละครของโทโฮโปรเจกต์ นอกจากนี้ทางชางไฮอลิสเองยังได้ร่วมมือกับศิลปินคนอื่นเขียนนิยายหนึ่งเรื่อง หนังสือการ์ตูนหนึ่งเรื่อง และหนังสืออ่านเล่นอีกหนึ่งเล่มที่มีเนื้อหาเกี่ยวกับโลกของโทโฮโปรเจกต์อีกด้วย

**เกมสำหรับเครื่อง PC-98**
เกมของโทโฮโปรเจกต์ห้าเกมแรกถูกสร้างขึ้นมาสำหรับเครื่องคอมพิวเตอร์ส่วนบุคคลตระกูล PC-9801 ผู้ใช้เครื่องพีซีสามารถเล่นเกมเหล่านี้ได้โดยใช้โปรแกรมจำลองการทำงานของเครื่อง PC-98เกมในชุดนี้จัดจำหน่ายระหว่างปี พ.ศ. 2539 ถึง พ.ศ. 2541 ซึ่งเป็นช่วงที่เครื่อง PC-98 กำลังเสื่อมความนิยมลง ดังนั้นเกมจึงไม่ค่อยได้รับนิยมในหมู่นักเล่นเกมเท่าไหร่นัก ผู้สร้างเกมใช้ชื่อ Zun Soft เป็นชื่อเซอร์เคิลเวลาจำหน่ายเกมในงานคอมิเก็ต

**โทโฮเรย์อิเด็น ～ การตอบสนองอย่างรุนแรงต่อผู้สวดภาวนา                                                    (東方靈異伝 ～ Highly Responsive to Prayers) Touhou 1**
จัดจำหน่ายเมื่อ พ.ศ. 2539 เป็นเกมเลียนแบบอาร์คานอยด์ ผู้เล่นเกมสวมบทบาทเป็น ฮาคุเรย์ เรย์มุ ซึ่งเป็นตัวเอกของเกมทุกภาค

**โทโฮฟูวมะโรคุ ～ เรื่องราวของดินแดนมหัศจรรย์แห่งตะวันออก                                               (東方封魔録 ～ Story of Eastern Wonderland) Touhou 2**
จัดจำหนายในงานคอมมิคมาเก็ต ฤดูร้อน พ.ศ. 2540 เป็นเกมชูตติ้งสองมิติแนวตั้งเกมแรกในโทโฮโปรเจกต์ คิริซาเมะ มาริสะ ตัวละครหลักอีกตัวของเรื่องปรากฏตัวเป็นครั้งแรกในเกมนี้ ในฐานะรองหัวหน้าใหญ่

**โทโฮมุจิคู ～ ภาพมายาแห่งความฝันอันเลือนราง                                                                     (東方夢時空 ～ Phantasmagoria of Dimensional Dreams) Touhou 3**
จัดจำหนายในงานคอมมิคมาเก็ต ฤดูหนาว พ.ศ. 2540 เป็นเกมชูตติ้งสองมิติแบบต่อสู้ที่ผู้เล่นสองคนแข่งกันเอาชีวิตรอดจากกำแพงลูกกระสุนคล้ายกับ ทวิงเกิล สตาร์ สไปรท์ส

**โทโฮเก็นโซเคียว ～ เรื่องราวของดินแดนบัวบาน                                                                       (東方幻想郷 ～ Lotus Land Story) Touhou 4**
จัดจำหนายในงานคอมมิคมาเก็ต ฤดูร้อน พ.ศ. 2541 เป็นเกมชูตติ้งสองมิติแนวตั้งเหมือนภาคที่สอง มีการเพิ่มการทำให้ตัวละครเคลื่อนช้าลงเมื่อกดปุ่มค้าง ซึ่งเป็นกลไกของเกมที่คงมาจนถึงปัจจุบัน

**โทโฮไคคิดัน ～ จตุรัสเวทย์มนตร์                                                                                            (東方怪綺談 ～ Mystic Square) Touhou 5**
จัดจำหนายในงานคอมมิคมาเก็ต ฤดูร้อน พ.ศ. 2541 เป็นเกมชูตติ้งสองมิติแนวตั้งเหมือนภาคที่สองและภาคที่สี่ ในภาคนี้เพิ่มตัวละครที่ผู้เล่นสามารถเล่นได้ 2 ตัว ได้แก่ มิมะ และ ยูว์กะ คาซามิ ซึ่งเป็นหัวหน้าใหญ่ของโทโฮฮามาคุโรและโทโฮเก็นโซเคียวตามลำดับ

**เกมสำหรับระบบปฏิบัติการวินโดวส์**
ในปี พ.ศ. 2545 เซอร์เคิล Zun Soft ได้เปลี่ยนชื่อเป็น "ชางไฮอลิสเก็นกาคุดัน" และได้เริ่มสร้างเกมในโทโฮซีรี่ยส์อีกครั้ง โดยเปลี่ยนระบบจากเครื่อง PC-98 มาเป็นพีซีภายใต้ระบบปฏิบัติการวินโดวส์ ทำใหคุณภาพของภาพและเสียงดนตรีประกอบดีขึ้นมาก

**โทโฮโคมะเคียว ～ การแสดงตนของมารแดง                                                                           (東方紅魔郷 ～ Embodiment of Scarlet Devil) Touhou 6**
จัดจำหน่ายในงานคอมมิคมาเก็ต ฤดูร้อน พ.ศ. 2545 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเลือกเล่นเป็น ฮาคุเรย์ เรย์มุ หรือ คิริซาเมะ มาริสะ ซึ่งเดินทางไปปราบปีศาจสีเลือด (the Scarlet Devil) ซึ่งปล่อยหมอกสีแดงลึกลับที่ปกคลุมเก็นโซเคียว (ดินแดนซึ่งเป็นฉากของเกม) จนทำให้ผู้อยู่อาศัยมองไม่เห็นพระอาทิตย์

**โทโฮโยโยมุ ～ ซากุระบานสะพรั่งไร้ที่ติ                                                                                   (東方妖々夢 ～ Perfect Cherry Blossom) Touhou 7**
จัดจำหน่ายในงานคอมมิคมาเก็ต ฤดูร้อน พ.ศ. 2546 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเล่นเป็น ฮาคุเรย์ เรย์มุ, คิริซาเมะ มาริสะ, หรือ อิซาโยอิ ซาคุยะ ซึ่งเป็นหัวหน้าด่านที่ห้าของโทโฮโคมะเคียว โดยเนื้อเรื่องเล่าถึงการผจญภัยของตัวละครทั้งสามเพื่อสืบหาสาเหตุของความผิดปกติของฤดูกาล ที่ทำใหอากาศในเก็นโซเคียวยังหนาวเหน็บเหมือนฤดูหนาวแม้จะย่างเข้าเดือนพฤษภาคมแล้ว

**โทโฮเอยะโช ～ ราตรีที่ไม่สิ้นสุด                                                                                             (東方永夜抄 ～ Imperishable Night) Touhou 8**
จัดจำหน่ายในงานคอมิเก็ต ฤดูร้อน พ.ศ. 2547 เป็นเกมชูตติ้งสองมิติแนวตั้งเหมือนโทโฮฮามาโรคุ ผู้เล่นสามารถเลือกบังคับทีมซึ่งประกอบด้วยตัวละครทีมละสองตัวทั้งหมด 4 ทีม โดยมี ฮาคุเรย์ เรย์มุ ร่วมทีมกับ ยาคุโมะ ยูคาริ, คิริซาเมะ มาริสะ ร่วมทีมกับ อลิส มาร์กาทรอย จากโทโฮโยโยมุ, ซาคุยะ อิซาโยอิ ร่วมทีมกับ เรมิเลีย สคาร์เล็ต จากโทโฮโคมะเคียว, และ คอนปาคุ โยวมุ ร่วมทีมกับ ไซเกียวจิ ยูยูโกะ ตัวละครสองตัวของทีมสุดท้ายนั้นเป็นหัวหน้าของด่านที่ห้าและด่านที่หกของโทโฮโยโยมุ ตามลำดับ ในเนื้อเรื่อง ตัวละครทีมที่ผู้เล่นเลือกจะพยายามสืบหาสาเหตุที่พระจันทร์ที่มองเห็นจากเก็นโซเคียวถูกสับเปลี่ยนเป็นพระจันทร์ปลอมที่จะไม่สว่างเต็มดวง

**โทโฮคาเอซึกะ ～ ภาพมายาแห่งทัศนียบุปผา                                                                          (東方花映塚 ～ Phantasmagoria of Flower View) Touhou 9**
จัดจำหน่ายในงานคอมมิคมาเก็ต ฤดูร้อน พ.ศ. 2548 เป็นเกมชูตติ้งสองมิติแบบต่อสู้หมือนโทโฮมุจิคู โดยมีตัวละครให้ผู้เล่นเลือกใช้ถึง 16 ตัว เนื้อเรื่องของเกมเกี่ยวกับเหตุการณ์ที่ดอกไม้ในเก็นโซเคียวเบ่งบานสะพรั่งผิดฤดูกาล

**โทโฮบุงกะโช ～ ถ่ายกระสุน                                                                                                   (東方文花帖 ～ Shoot the Bullet) Touhou 9.5**
จัดจำหน่ายในงานคอมมิคมาเก็ต ฤดูหนาว พ.ศ. 2548 เป็นเกมชูตติ้งสองมิติแนวตั้งที่ผู้เล่นต้องหลบลูกกระสุนและ "ถ่ายภาพ" ของหัวหน้าด่าน โดยผู้เล่นบังคับ ชาเมมารุ อายะ นักข่าวของเก็นโซเคียวซึ่งต้องการถ่ายภาพตัวละครของเกมในโทโฮโปรเจกต์ที่ผ่าน ๆ มาเพื่อลงหนังสือพิมพ์ของตน

**โทโฮฟูจินโรคุ ～ ขุนผาแห่งศรัทธา                                                                                         (東方風神録　～ Mountain of Faith) Touhou 10**
จัดจำหน่ายในงานคอมมิคมาเก็ต ฤดูร้อน พ.ศ. 2548 เป็นเกมชูตติ้งสองมิติแนวตั้ง เนื้อเรื่องของเกมเกี่ยวกับความศรัทธาของศาลเจ้าน้อยลง เนื่องจากมีศาลเจ้าใหม่เพิ่มขึ้นมา

**โทโฮฮิโซวเทน ～ บทเพลงแห่งภูมิอากาศสีแดงฉาน                                                                 (東方緋想天 ～ Scarlet Weather Rhapsody) Touhou 10.5**
จัดจำหน่ายในงานคอมมิคมาเก็ตวันที่ 17-19 สิงหาคม พ.ศ. 2550 และเวอร์ชั่นใหม่ได้ถูกจัดจำหน่ายใน 29 เมษายน 2551 และเวอร์ชั่นเต็มได้ถูกปล่อยลงในวันที่ 5 พฤษภาคม 2551 เกมนี้จะเป็นเกมโทโฮแนวต่อสู้คล้ายกับโทโฮซุยมุโซ และยังได้มีการเพิ่มระบบสภาพอากาศเข้ามาในเกม ซึ่งจะทำให้บางอย่างเกี่ยวกับพลังของตัวละครเปลี่ยนไป

**โทโฮจิเร็ยเด็น ～ ความเชื่อว่ามีวิญญาณอยู่ใต้พื้นพิภพ                                                            (東方地霊殿　～ Subterranean Animism) Touhou 11**
จัดจำหน่ายในงานคอมมิคมาเก็ตวันที่ 15–17 สิงหาคม พ.ศ. 2551 เป็นเกมชูตติ้งสองมิติแนวตั้งเหมือนโทโฮฟูจินโรคุ เนื้อเรื่องของเกมเกี่ยวกับหลุมหลุมหนึ่งที่มีความร้อนออกมาสูง แล้วมีวิญญาณจากใต้ภพขึ้นมาสู่พื้นโลก

**โทโฮเซย์เร็นเซ็น ～ วัตถุมหัศจรรย์ที่ไม่แน่ชัด                                                                         (東方星蓮船 ～ Undefined Fantastic Object) Touhou 12**
จัดจำหน่ายในงานคอมมิคมาเก็ตวันที่ 14-16 สิงหาคม พ.ศ. 2552 เป็นเกมชูตติ้งสองมิติแนวตั้งเหมือนโทโฮจิเร็ยเด็น เนื้อเรื่องของเกมเกี่ยวกับกลุ่มของผู้ที่นับถือท้าวเวสสุวรรณต้องการที่จะปลดผนึกแม่ชีศาสนาพุทธองค์หนึ่งโดยการเก็บยูเอฟโอหลากสีที่ร่อนอยู่ในอากาศ

**ซีดีเพลงประกอบเกม**
 โฮไรนิงเงียว (蓬莱人形 ～ Dolls in Pseudo Paradise)- เร็นไดโนะยะเกียว (蓮台野夜行 ～ Ghostly Field Club)- เรคะกัคเซคิ (夢違科学世紀 ～ Changeability of Strange Dream)- 蓬莱人形　～ Dolls in Pseudo Paradise-  蓮台野夜行　～ Ghostly Field Club-  違科学世紀　～ Changeability of Strange Dream-  卯酉東海道　～ Retrospective 53 minutes-  大空魔術　～ Magical Astronomy- 未知の花　魅知の旅- 鳥船遺跡　～ Trojan Green Asteroid- 伊弉諾物質　～ Neo-traditionalism of Japan.- 幺団の歴史　～ Akyu's Untouched Score

**สินค้าอื่นที่เกี่ยวข้อง**
 โทโฮโครินโด (東方香霖堂 ~ Curiosity of Lotus Asia) เป็นนิยายแต่งโดย ZUN เจ้าของชางไฮอลิสเก็นกาคุดัน ตีพิมพ์เป็นครั้งแรกในนิตยสารคัลเลอร์ฟุลเพียวเกิร์ล ภายหลังย้ายไปตีพิมพ์ในแม็กกาซีนเอลฟิกส์ นอกจากนี้บางตอนของโทโฮโครินโดยังถูกเผยแพร่ทางอินเทอร์เน็ตทางเว็บไซต์ เอลนาวิ date=2008-12-19  เนื้อเรื่องถูกเล่าผ่านสายตาของ โมริจิกะ รินโนสุเกะ เจ้าของร้านขายของเก่าในเก็นโซเคียว ซึ่งเป็นตัวละครชายคนแรกในโทโฮโปรเจกต์- โทโฮซังเก็ตสึเซ (東方三月精 ~ Eastern and Little Nature Deity) เป็นมังงะตีพิมพ์ในนิตยสารคอมพ์เอซ มีเนื้อหาเกี่ยวกับนางฟ้าสามตนที่ชอบกลั่นแกล้งผู้มาเยี่ยมศาลเจ้าของเรมุ เนื้อเรื่องเขียนโดย ZUN และวาดภาพโดยมัตสึคุระ เนมุ ในเดือนพฤษภาคม พ.ศ. 2549 มัตสึคุระเลิกวาดภาพไปด้วยเหตุผลทางสุขภาพ ฮิราซากะ มาโคโตะ มารับช่วงเป็นศิลปินต่อหลัง และชื่อภาษาอังกฤษของมังงถูกเปลี่ยนเป็น Strange and Bright Nature Deity- โทโฮุบุงกะโช (東方文花帖 ~ Bohemian Archive in Japanese Red) เป็นหนังสืออ่านเล่น ซึ่งประกอบบทความในหนังสือพิมพ์ของชาเมมารุ อายะ, บทสัมภาษณ์ ZUN, และการ์ตูนโดจินชิจำนวนหนึ่ง นอกจากนี้ยังมีซีดีรอมบรรจุเพลงประกอบเกมอีกสามเพลง และเวอร์ชันทดลองของโทโอคาเอสึกะ- โทโฮชิโคบานะ (東方紫香花 ~ Seasonal Dream Vision) เป็นหนังสือรวมโดจินชิของโทโฮโปรเจกต์ ตีพิมพ์โดยโทระ โนะ อานะ ภายในเล่มยังมีบทความเกี่ยวกับเก็นโซเคียวโดย ZUN และมีซีดีเพลงประกอบเกมเป็นของแถม- โทโฮกุมอนชิคิ (東方求聞史紀 ~ Perfect Memento in Strict Sense) เป็นหนังสือรวมประวัติศาสตร์ของเก็นโซเคียว เล่าผ่านประสบการณ์ของฮิเอดะ โนะ อะคิว มีกำหนดวางจำหน่ายในเดือนธันวาคม พ.ศ. 2549 ตีพิมพ์โดยอิจิจินฉะ- โทโฮซุยมุโซ (東方萃夢想　～ Immaterial and Missing Power) เป็นเกมต่อสู้ซึ่งสร้างโดยทาโซกาเระฟรอนเทียร์ โดยได้รับความช่วยเหลือจาก ZUN

**ตัวละคร**

**ตัวละครหลัก**

**เกมสำหรับระบบปฏิบัติการวินโดวส์**

**= ตัวละครเอก (ผู้แก้ไขเหตุการณ์) =**
 ฮาคุเรย์ เรย์มุ- คิริซาเมะ มาริสะ- อิซาโยอิ ซาคุยะ - คอนปาคุ โยวมุ - เรซิน อุดงเกน อินาบะ 

**= โทโฮโคมะเคียว =**

**== ตัวละครใหม่ ==**
 รูเมีย- ไดโยว์เสะ- ชิรุโนะ (เชิร์โน) หรือ เซิรโน, เชียร์ไน่, เคอร์โน, ชาร์โน- หง เหม่ยหลิง- โคอะคุมะ- พัทชูริ โนว์เลจ- อิซาโยอิ ซาคุยะ- เรมิเลีย สคาร์เล็ต- ฟลันดร์ สคาร์เล็ต

**== ตัวละครเดิม ==**
 ฮาคุเรย์ เรย์มุ- คิริซาเมะ มาริสะ

**= โทโฮโยโยมุ =**

**== ตัวละครใหม่ ==**
 เลทตื้ ไวท์ร็อค- ยาคุโมะ เฉิน- อลิส มาร์กาทรอย- เมอร์ลิน ปริซึมริฟเวอร์- ลิริคก้า ปริซึมริฟเวอร์- ลุนาสะ ปริซึมริฟเวอร์- คอนปาคุ โยวมุ- ไซเกียวจิ ยูยูโกะ- ยาคุโมะ รัน- ยาคุโมะ ยูคาริ

**== ตัวละครเดิม ==**
 ฮาคุเรย์ เรย์มุ- คิริซาเมะ มาริสะ- อิซาโยอิ ซาคุยะ

**= โทโฮเอยะโช =**

**== ตัวละครใหม่ ==**
 ไนท์บัก วริกเกิล- ลอเรเลย์ มิสเตีย- คามิชิราซาวา เคย์นี- เรซิน อุดงเกน อินาบะ- อินาบะ เทอิ หรือ อินาบะ เทวี- ยาโกะโคโระ เอริน- โฮไรซัง คางูยะ- ฟูจิวาระ โนะ โมโคะ หรือ ฮูซิวาระ โนะ โมโคะ

**== ตัวละครเดิม ==**
 ฮาคุเรย์ เรย์มุ- ยาคุโมะ ยูคาริ- ยาคุโมะ รัน- คิริซาเมะ มาริสะ- อลิส มาร์กาทรอย- อิซาโยอิ ซาคุยะ- เรมิเลีย สคาร์เล็ต- คอนปาคุ โยวมุ- ไซเกียวจิ ยูยูโกะ

**= โทโฮคาเอซึกะ =**

**== ตัวละครใหม่ ==**
 เมดิซิน เมลังโคลี่- ชาเมมารุ อายะ- โอโนะสึกะ โคมาจิ- เอกิ ชิกิ, ยามะฌานาดู- ยูว์กะ คาซามิ

**== ตัวละครเดิม ==**
 ฮาคุเรย์ เรย์มุ- คิริซาเมะ มาริสะ- อิซาโยอิ ซาคุยะ- เรซิน อุดงเกน อินาบะ- ชิรุโนะ (เชิร์โน)- เมอร์ลิน ปริซึมริฟเวอร์- ลิริคก้า ปริซึมริฟเวอร์- ลุนาสะ ปริซึมริฟเวอร์- ลอเรเลย์ มิสเตีย- อินาบะ เทอิ หรือ อินาบะ เทวี

**แหล่งข้อมูลอื่น**
Touhou wikipedia Thai ! (by Sabre) date=2008-08-05  -  เว็บไซต์อย่างเป็นทางการของชางไฮอลิสเก็นกาคุดัน -  กระดานสนทนาของผู้ติดตามที่พูดภาษาอังกฤษ -  วิกิภาษาอังกฤษเกี่ยวกับโทโฮโปรเจกต์ -  วิกิภาษาญี่ปุ่นเกี่ยวกับโทโฮโปรเจกต์ -  เว็บไซต์ผู้สร้างโทโฮซุยมุโซ -  กระดานรูปโทโฮ 
หมวดหมู่:วิดีโอเกมแอ็กชัน
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีปฏิปักษ์หญิง
หมวดหมู่:เกมยิงเลื่อน
หมวดหมู่:อินเทอร์เน็ตมีม
หมวดหมู่:โยไกในวัฒนธรรมประชานิยม